## Pravilnik o načinu vođenja evidencije o izdatim putnim ispravama u diplomatskim misijama ili konzularnim uredima Republike Hrvatske u inozemstvu

### NN 109/1999 (22.10.1999.), Pravilnik o načinu vođenja evidencije o izdatim putnim ispravama u diplomatskim misijama ili konzularnim uredima Republike Hrvatske u inozemstvu

# MINISTARSTVO UNUTARNJIH POSLOVA

Na temelju članka 50. Zakona o putnim ispravama hrvatskih državljana
("Narodne novine", broj 77/99.) ministar unutarnjih poslova, uz suglasnost
ministra vanjskih poslova, donosi

## PRAVILNIK

### O NAČINU VOĐENJA EVIDENCIJE O IZDATIM PUTNIM ISPRAVAMA U DIPLOMATSKIM MISIJAMA ILI KONZULARNIM UREDIMA REPUBLIKE HRVATSKE U INOZEMSTVU

Članak 1.

Evidencija o putovnicama i putnim ispravama izdatim u diplomatskim misijama
i konzularnim uredima vodi se:

1. na informacijskom sustavu (elektronskim bazama podataka),

2. u obliku kartoteke,

3. u odgovarajućim registrima.

Članak 2.

Evidenciju iz članka 1. točke 1. ovoga Pravilnika za diplomatske misije
i konzularne urede vodi Ministarstvo vanjskih poslova na informacijskom
sustavu Ministarstva unutarnjih poslova.

Radi ažuriranja evidencije iz stavka 1. ovoga članka, diplomatske misije
i konzularni uredi dostavljaju Ministarstvu vanjskih poslova sve potrebne
podatke iz kartoteke i registara.

Članak 3.

Kartoteka se sastoji od zahtjeva za izdavanje putne isprave.

Kartoteka se slaže i vodi po abecednom redu. Za svaku vrstu putne isprave
vodi se posebna kartoteka.

Nakon prestanka državljanstva ili smrti osobe, isteka roka važenja putne
isprave te prestanka važenja putne isprave iz kojeg drugog razloga, zahtjevi
iz stavka 1. ovog članka odlažu se u posebnu kartoteku i čuvaju 5 godina
od dana nastupanja okolnosti propisanih ovim stavkom.

Nakon proteka roka iz stavka 3. ovog članka diplomatska misija ili konzularni
ured zahtjeve za izdavanje putne isprave dostavlja Ministarstvu vanjskih
poslova.

Zahtjeve za izdavanje putne isprave iz stavka 3. ovog članka uništit
će Povjerenstvo imenovano od ministra vanjskih poslova.

Povjerenstvo iz stavka 5. ovog članka o uništenju zahtjeva za izdavanje
putne isprave iz stavka 3. ovog članka sastavlja zapisnik u tri primjerka,
od kojih se jedan dostavlja diplomatskoj misiji ili konzularnom uredu,
jedan ostaje Ministarstvu vanjskih poslova, a jedan se dostavlja Ministarstvu
unutarnjih poslova.

Članak 4.

Diplomatske misije i konzularni uredi o putnim ispravama vode sljedeće
registre:

1. registar zahtjeva za izdavanje putnih isprava (obrazac 1.),

2. registar odbijenih zahtjeva za izdavanje putovnice odnosno oduzetih
putovnica (obrazac 2.),

3. registar nestalih putnih isprava (obrazac 3.).

Članak 5.

Obrazac 1, 2 i 3 je veličine 300 mm ¤ 400 mm, a tiska se na dvije nasuprotne
stranice.

Članak 6.

Registar iz članka 4. točke 1. ovog Pravilnika služi i kao evidencija
o izdanim putnim ispravama.

Članak 7.

Registri iz članka 4. ovog Pravilnika uvezani su u tvrde korice tamnoplave
boje i sadrže 200 brojem označenih stranica.

Na koricama registra je grb Republike Hrvatske i natpis "REGISTAR",
ispod kojeg se lijepi samoljepljiva naljepnica na koju se upisuje sadržaj
registra.

Na prvu stranicu registra upisuje se naziv diplomatske misije ili konzularnog
ureda koji ga vodi.

Članak 8.

Obrasci 1, 2 i 3 tiskani su uz ovaj Pravilnik i njegov su sastavni dio.

Članak 9.

S danom primjene ovog Pravilnika prestaje važiti Pravilnik o načinu
vođenja evidencije o izdanim putnim ispravama i vizama u diplomatskim i
konzularnim predstavništvima Republike Hrvatske u inozemstvu ("Narodne
novine", broj 1/92).

Članak 10.

Ovaj Pravilnik stupa na snagu osmog dana od dana objave u "Narodnim
novinama", a primjenjuje se od 1. siječnja 2000.

Broj: 511-01-64-62830/1-99.
Zagreb, 5. listopada 1999.

Ministar
**mr. Ivan Penić,** v. r.

```
OBRAZAC 1.

                                        REGISTAR
                                ZAHTJEVA ZA IZDAVANJE ______________
```

|  |  |  |  |  |
| --- | --- | --- | --- | --- |
| Redni       broj | Datum zaprimanja               zahtjeva | Prezime i ime | JMBG | Registarski broj       zahtjeva |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

produžetak OBRASCA 1.

|  |  |  |  |  |
| --- | --- | --- | --- | --- |
| ZAHTJEV ZA IZDAVANJE | | | Broj putne isprave | BILJEŠKE |
| putovnice  (DA/NE) | putnog lista  (DA/NE) | upis sukorisnika   u putni list   (DA/NE) |
| 6 | 7 | 8 | 9 | 10 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

OBRAZAC 2.

```

                                        REGISTAR
                                ZAHTJEVA ZA IZDAVANJE PUTOVNICE
                                    ILI ODUZETIH PUTOVNICA
```

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Redni    broj | Registarski    broj | Datum uvođenja  u registar | Prezime i ime | JMBG | I\* rješenje donijeto     (DM/KU - naziv) | Broj I\* rješenja | Zakonski    osnov | Žalba | |
| DA | NE |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

 produžetak OBRASCA 2.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| I\* tijelo žalbu | | | II\* tijelo žalbu | | | | Broj II\*        rješenja | ODLUKA SUDA | | | | Bilješka |
| odbacilo | proslijedilo  II\* tijelu | izmijenilo  I\*rješenja | odbacilo | odbilo | poništilo  I\* rješenje | izmijenio  I\* rješenje | tužba  odbačena | tužba  odbijena | tužba  uvažena | postupak  obustavljen |
| 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

OBRAZAC 3.

**REGISTAR
NESTALIH \_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| Redni      broj | Datum zaprimanja        prijave o nestanku | Prezime i ime | JMBG | Broj putne        isprave | Način nestanka |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

produžetak OBRASCA 3.

|  |  |  |  |  |  |
| --- | --- | --- | --- | --- | --- |
| Broj rješenja kojim je       putna isprava proglašena      nevažećom | Rješenje objavljeno u       "Narodnim novinama" | | Obaviještena potražna služba | | Bilješke |
| DA | NE | DA | NE |
| 7 | 8 | 9 | 10 | 11 | 12 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Pravilnik, NN 109/1999-1783
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)